《至睦州泊新安江口》
宋代·张伯玉

前岁过此州，手持七闽节。
虽远更惮劳，揽辔迟明发。
回瞻七里滩，何日榜舟歇。
幸得满三年，解符下瓯粤。
却到新安江，依然旧澄澈。
敛巾照江水，无白可添发。
州人多故吏，罗立皆磬折。
问我此去心，复有何施设。
兴方顾诸老，谢尔相慰说。
此度归来心，可共严陵说。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。